KIRKENYT 


Fra  områdepræsidentskabet: 


Præsident 
Spencer  J.  Condie 


Efterhånden  som  det  for- 
dums Israels  børn  blev  ledt 
ud  af  fangenskabet,  åbenbarede 
profeten  Moses  en  højere  lov, 
som  det  forventedes,  at  de  ef- 
terlevede. I  400  år  havde  de  le- 
vet i  fangenskab,  man  da  de 
blev  givet  mulighed  for  at  efter- 
leve en  højere  lov,  så  forårsage- 
de deres  ulydighed,  at  Herren 
gav  dem  en  mindre  lov,  som 
bestod  af  De  Ti  Bud  og  de  kø- 
delige love  samt  af  talrige  cere- 
monier og  ritualer,  som  tilsam- 
men blev  kendt  som  Moselo- 
ven. 

Apostlen  Paulus  forklarede 
for  gaiaterne,  at  »loven  var  ble- 
vet os  en  tugtemester  til  Kri- 
stus« (Gal.  3:24).  I  Mormons 
Bog  sammenfattede  profeten 
Alma  på  en  god  måde  Nephis, 
Jakobs,  Jaroms  og  Abinadis 
ord  angående  forholdet  mellem 
moseloven  og  Kristi  forsoning. 
Han  skrev:  »Se,  det  er  hele  be- 
tydningen af  loven;  hver  eneste 
del  deraf  henviser  til  det  store 
og  sidste  offer;  og  dette  store  og 
sidste  offer  skal  være  Guds 


Moseloven  og  den  ypperlige  vej 


Søn,  ja,  det  skal  være  uendeligt 
og  evigt.«  (Alma  34:14)  (se  og- 
så 2  Ne  25:26;  Jakob  4:5;  Ja- 
rom  11;  Mosiah  13:27-31;  Al- 
ma 30:3). 

Kort  sagt,  så  var  alle  disse 
ceremonier,  ritualer,  regler  og 
regulativer  som  var  en  del  af 
moseloven,  midler  til  et  ende- 
mål, og  ikke  et  endemål  i  sig 
selv.  Jakob  skrev  om  disse,  at 
de  var  skyldige  i  at  »se  forbi 
målet«  (Jak.  4:14).  De  var  de 
mennesker,  som  blev  så  optaget 
af  en  pedantisk  efterlevelse  af 
moseloven,  så  at  de  ikke  kunne 
forstå  det  formål,  hvormed  mo- 
seloven var  givet.  Da  Kristus 
kom  på  jorden  kunne  de  ikke, 
selv  om  hans  liv  og  offer  var 
blevet  afbildet  gennem  moselo- 
ven, fatte  hvem  han  var  og  for- 
kastede ham  derfor  som  Guds 
Søn. 


Der  var  også  mennesker 
blandt  de  fordums  nephiter, 
som  ikke  var  rede  til  at  accep- 
tere den  højere  lov,  som  Jesus 
bekendtgjorde  for  dem.  Frelse- 
ren belærte  dem:  »Elsk  jeres 
fjender,  velsign  dem,  som  for- 
bander jer  og  bed  for  dem,  som 
krænker  jer  og  forfølger  jer«  (3 
Nephi  12:44).  Disse  lærdomme 
lød  fremmede  for  dem,  som 
var  blevet  vant  til  »øje  for  øje 
og  tand  for  tand«  (3  Ne  12:38), 
så  derfor  vidnede  Herren  selv 
for  dem:  »Se,  jeg  er  den,  som 
gav  loven,  og  jeg  er  den,  som 
gjorde  pagt  med  Israel;  derfor 
er  loven  fuldkommet  i  mig«  (3 
Ne  15:5). 

Profeten  Ether  forstod  lige- 
som apostlen  Paulus  udmærket 
godt  den  forberedende  hensigt 
med  moseloven,  da  han  skrev 
følgende  i  sin  store  prædiken 


På  grund  af  israelitternes  ulydighed,  måtte  Herren  give  dem  en  mindre 
lov,  kendt  som  Moseloven. 


om  tro:  »Thi  ved  tro  blev  Mo- 
seloven givet.  Men  ved  at 
skænke  sin  Søn  har  Gud  beredt 
en  ypperligere  vej«  (Eth. 
12:11).  Paulus  viste  korinterne 
denne  ypperligere  vej  i  sin  ene- 
stående gennemgang  af  kærlig- 
hedens aspekter  (se  1  Kor. 
12:31).  Moselovens  krævende 
natur,  dens  nøje  overholdelse 
og  følelse  af  pligt  tjente  altsam- 
men et  godt  formål  og  pegede 
altsammen  hen  mod  den  mere 
ypperligere  vej. 

Ældste  Dallin  H.  Oaks  har 
talt  om  de  forskellige  årsager  til 
at  tjene  andre.  Nogle  menne- 
sker tjener  for  at  opnå  en  jor- 
disk belønning  og  menneskers 
ros,  mens  andre  tjener  af  socia- 
le årsager.  Og  atter  andre  tjener 
hovedsagelig  fordi  de  er  bange 
for  straf,  hvis  de  ikke  tjener.  Og 
andre  igen  tjener  udfra  en  følel- 
se af  pligt  eller  loyalitet  overfor 
en  leder,  hvilket  slet  ikke  er  no- 
get dårligt  motiv  for  at  tjene. 
Og  så  er  der  dem,  der  tjener  ud 
fra  en  motivation  om  håbet  om 
en  himmelsk  belønning.  Men 
den  mere  ypperligere  vej  findes 
hos  dem,  som  tjener,  fordi  de  er 
i  besiddelse  af  Kristi  rene  kær- 
lighed. (Dallin  H.  Oaks,  »Why 
we  serve«  i  »Pure  in  Heart«, 
kapitel  3.  Salt  Lake  City:  Bo- 
okcraft,  1988). 

Moroni  skrev  som  det  sidste 
i  sine  belæringer:  »Men  den 
kærlighed,  som  er  Kristi  rene 
kærlighed,  forbliver  evindelig«; 
som  på  den  yderste  dag  findes  i 
besiddelse  af  den,  med  ham  er 
alt  vel.  □ 

Ældste  Spencer  J.  Condie. 

Fra  det  europæiske  områdes  repræsentanter 
for  hovedbestyrelserne 

At  træffe  de  rette  valg 


Marilyn  Choules. 


Når  vi  tænker  på  den  frihed, 
som  så  mange  har  opnået 
i  løbet  af  det  sidste  år,  så  kan 
man  ikke  undgå  at  tænke  på 
vigtigheden  af  vor  handlefrihed. 

Vor  handlefrihed  er  en  nø- 
glefaktor i  vor  evige  udvikling, 
og  er  af  afgørende  betydning. 
Vi  får  at  vide,  at  krigen  i  Him- 
len netop  blev  ført  over  dette 
afgørende  spørgsmål.  Vor  Him- 
melske Fader  og  Jesus  Kristus 
vidste  samt  underviste  os  om, 
at  det  var  nødvendigt  for  os  at 
lære  at  træffe  valg  i  dette  liv  på 
jorden,  så  vi  kunne  udvikle  os 
yderligere.  Vi  tog  glade  imod 
denne  mulighed.  Vi  blev  født 
med  et  behov  og  et  ønske  om 
at  udvikle  denne  handlefrihed. 

I  historien  læser  vi  om  store 
ofre  og  megen  blodsudgydelse  i 
anstrengelserne  for  at  opnå  eller 
bevare  retten  til  at  vælge. 
Hvorfor  er  dette  privilegium  så 
efterstræbt,  så  ønsket  eller  så 
nødvendigt  for  alle  mennesker 
til  alle  tider?  Uanset  om  men- 
nesker har  haft  kundskab  om, 
at  denne  frihed  til  at  vælge  er 
nødvendig  for  deres  evige  ud- 
vikling, eller  ej,  så  har  deres 
guddommelige  ånder  fornem- 
met dets  store  betydning. 

Som  forældre,  lærere  eller  le- 
dere, så  føler  vi  et  stort  ansvar 


for  de  mennesker,  som  vi  har  i 
vores  forvaltning.  Vi  er  bekym- 
rede over  de  sørgelige  og  ska- 
delige følger  af  forkerte  valg.  Vi 
føler  os  ofte  hjælpeløse,  når  vi 
ser  vore  anstrengelser  for  at 
rådgive  imod  et  forkert  valg 
blive  ignoreret.  Vi  bliver  ikke 
blot  kede  af  det,  når  det  ikke 
lykkedes  os  at  hjælpe  en  af  vo- 
re kære  med  at  træffe  et  rigtigt 
valg,  men  selve  vor  anstrengel- 
se bliver  af  og  til  også  i  sig  selv 
en  belastning  for  vort  forhold. 
Det  resulterer  i  en  følelse  af 
vrede,  modvillighed  og  frustra- 
tion. Vi  spekulerer:  »Hvad  gik 
der  galt?  Jeg  prøvede  bare  at 
hjælpe.  Det  er  jo  kun  fordi  jeg 
„  elsker  vedkommende  så  me- 
get.« 

Som  forældre,  lærere  eller  le- 
dere, har  vi  fået  pålagt  ansvaret 
for  at  undervise,  vejlede  og  lede 
dem,  som  befinder  sig  i  vores 
forvaltning.  Hvordan  kan  vi 
gøre  dette  med  succes?  Vi  øn- 
sker ikke  at  tvinge  eller  mani- 
pulere. Det  er  redskaber,  som 
Lucifer  foreslog.  Det  er  Kristus, 
som  bør  være  vores  vejleder. 
Han  lærte  os  sandheden  -  de 
rette  principper.  Han  underviste 
meget  enkelt,  og  gjorde  det  ofte 
i  lignelser: 

»Derfor  taler  jeg  til  dem  i 
lignelser,  fordi  de  ser  og  dog  in- 
genting ser,  og  hører  og  ingen- 
ting hører  eller  forstår.«  (Mat. 
13:13). 

Han  belærte  også  ligefremt: 
»Og  se,  han  taler  frit  ud . . .« 
(Joh.  7:26). 

Han  lærte  os,  at  det  at  kende 
sandheden  vil  give  os  frihed. 

»Og  I  skal  forstå  sandheden, 
og  sandheden  skal  frigøre  jer.« 
(Joh.  8:32). 

Kristus  underviste  os  gen- 
nem sit  eksempel.  Hans  for- 
ståelse af  eksemplets  store  magt 
viste  sig  klart,  da  han  kom  til 
Johannes  Døberen  for  at  blive 


døbt. 

Men  Jesus  ville  hindre  ham  i 
det  og  sagde:  »Jeg  trænger  til  at 
døbes  af  dig,  og  du  kommer  til 
mig!« 

Da  svarede  Jesus  og  sagde 
til  ham:  »Lad  det  nu  ske,  thi 
således  bør  vi  opfylde  alt,  hvad 
ret  er!«  Så  giver  Johannes  ef- 
ter.« 

Det  er  nødvendigt,  at  vi  un- 
derviser tydeligt  og  ligefremt. 
Vi  må  selv  sætte  et  klart  ek- 
sempel. Det  er  også  nødven- 
digt, at  vi  giver  passende  mulig- 
hed for  dem,  som  er  i  vores 
forvaltning,  så  de  selv  kan  træf- 
fe valg.  Der  må  være  en  grad- 
vis udvikling  af  valgmuligheder. 

»Og  se  til,  at  alt  dette  gøres 
med  visdom  og  orden;  thi  det 
forlanges  ikke,  at  et  menneske 
skal  løbe  hurtigere,  end  det  har 
styrke  til.«  (Mosiah  4:27). 

Når  et  barn  er  ungt,  behøver 
det  mange  regler,  og  at  der 
træffes  valg  for  vedkommende, 
eftersom  han  eller  hun  ikke  har 
opnået  den  viden  og  evne,  der 
skal  til  for  at  træffe  de  valg, 
som  vil  bevare  vedkommende  i 
sikkerhed,  mens  man  endnu 
lærer.  Efterhånden  som  barnet 
vokser  til,  er  det  nødvendigt  at 
det  afprøver  sin  viden  og  fær- 
dighed. Uden  denne  gradvise 
mulighed  for  at  lære,  for  at 


bruge  sin  handlefrihed  og  for  at 
vokse,  vil  det  unge  menneske 
enten  gøre  oprør,  før  han  eller 
hun  besidder  tilstrækkelig  evne 
eller  kludre  i  det,  når  man  en- 
delig bliver  voksen,  eftersom 
han  eller  hun  ikke  har  udviklet 
sin  egen  uafhængige  evne. 

Lad  os,  når  vi  underviser,  vi- 
se eksemplet  selv  og  være  med 
til  at  hjælpe  ved  at  give  mulig- 
heder for  valg;  men  lad  os  gøre 
det  i  kærlighed  og  med  tålmo- 
dighed og  venlighed.  Joseph 
Smith  fik  også  selv  stor  vejled- 
ning, da  han  befandt  sig  i  Li- 
berty-fængslet,  en  vejledning, 
som  også  kan  anvendes  af  os: 

»Ingen  magt  eller  indflydelse 
kan  eller  bør  udøves  i  kraft  af 
præstedømmet  uden  gennem 
overbevisning,  langmodighed, 
mildhed,  sagtmodighed  og 
uskrømtet  kærlighed; 
Gennem  venlighed  og  sand 
kundskab,  som  uden  hykleri  og 
uden  svig  vil  udvikle  sjælen 
meget. 

Irettesæt  skarpt,  når  den  Hel- 
ligånd driver  dertil,  og  udvis 
derefter  større  kærlighed  mod 
ham,  som  du  har  irettesat,  at 
han  ikke  skal  betragte  dig  som 
sin  fjende.«  (L&P  121:41-43). 
□ 

Marylin  Choules. 


Som  forældre  har  vi  et  stort  ansvar  for  at  undervise  og  vejlede  dem, 
som  befinder  sig  i  vores  forvaltning. 


FEBRUAR  1  991 
2 


Aldrig  før  har  så  mange  besøgt  juleudstillingen 


Den  store  attraktion  ved  juleudstillingen  i  år,  var  de  levende  får.  (Foto:  Jacob  Billeskov). 


og  til  wards-  og  grenskorenes 
glade  julesalmer.  Der  var  ligele- 
des solonumre  af  Palle  Hatting, 
Mathilde  Dingizan  fra  Sverige, 
Helle  Frederiksen  fra  Aalborg, 
ældste  Paul  Busselberg  fra 
USA,  Nikolaj  Victor,  Jes  Gram 
fra  det  kongelige  kapel,  der 
spillede  obo,  samt  operasange- 
ren Alex  Hansen.  Det  var  en 
meget  talentfuld  og  dejlig  ind- 
ledning til  julen  1990. 

Lørdag  den  15.  december 
fulgte  folkedanserne  traditionen 
op  fra  sidste  år  og  opførte  det 
populære  julespil  for  børn  og 
voksne:  »Prinsessen,  der  kom 
ind  fra  sneen«. 

Søndag  den  16.  december 
var  Gladsaxekoret  og  missio- 
nærkoret på  programmet.  Kaj 
Maegaard,  der  er  komponist  og 
tidligere  leder  af  Gladsaxe  kor- 
og  musikskole  har  skrevet  fire 
musikstykker,  som  Jes  Gram 
uropførte  ved  koncerten. 

Juleudstillingen  var  en  stor 
succes  og  har  været  den  mest 
velbesøgte  udstilling  i  mange  år. 
□ 

Monica  Rohrmann. 


Mange  hundrede  menne- 
sker overværede  den  tra- 
ditionelle og  smukke  højtidelig- 
hed, der  indledte  årets  sidste 
måned  med  julen  som  centrum. 

Søndag  den  2.  december 
bød  stavspræsident  Richard 
Andersen  velkommen  til  besø- 
gende og  medlemmer  på  Ma- 
glegårds Allé,  med  ordene:  - 
Jesus  Kristus  er  vejen  til  et  be- 
dre liv,  og  derfor  er  vi  samlet 
her  i  aften. 

Borgmester  Ole  Andersen 
åbnede  juleudstillingen  og  mar- 
kerede starten  på  en  lang  ræk- 
ke koncerter  og  mange  juleakti- 
viteter. 15.000  smukke,  hvide, 
røde  og  blå  lys  blev  tændt  og 
illuminerede  hele  området  om- 
kring kirkebygningen,  58  mis- 
sionærer lagde  stemningen  til 
koncerten,  da  de  udendørs  og 
under  ledelse  af  ældste  Bussel- 
berg sang:  »En  rose  så  jeg  sky- 


de«. Josef,  Maria  og  Jesusbar- 
net  sad  i  legemstore  størrelser  i 
det  store  krybbetableau  omgi- 
vet af  vismænd  på  kameler, 
mens  levende  får  brægede  om- 
kring dem. 

En  ny  attraktion  ved  udstil- 
lingen var  de  to  store  bøger  for- 
an kirken  -  Bibelen  og  Mor- 
mons Bog  -  begge  tre  meter  hø- 
je, der  viste,  at  vi  tror  lige  så 
fast  på  Bibelen,  som  vi  tror  på 
Mormons  Bog. 

Koncerten  begyndte  efter 
Urenfeldt  fra  den  kongelige  liv- 
garde havde  blæst  en  trompet- 
fanfare. Taktstokken  blev  svun- 
get flittigt  under  hele  koncerten. 
Der  var  mange  mennesker.  Bå- 
de kirkesalen  og  aktivitetssalen 
var  fyldt  til  bristepunktet  med 
glade  og  stemningsfyldte  men- 
nesker, der  plauderede  i  takt 
med  jubelråb  til  Debbie  Came- 
rons  American  Gospel  Music 


Ved  åbningskoncerten  underholdt  blandt  andre  Debbie  Cameron.  (Foto: 
Jacob  Billeskov). 

Tidligere  missionspræsident  i 
Den  Danske  Mission  død 


Tidligere  missionspræsident  i  Den  Danske  Mission,  Holger  P.  Petersen 
og  hans  hustru  Ora  Petersen  ved  afrejsen  i  1959.  (Foto:  TD-foto). 


Tidligere  missionspræsident  i 
Danmark,  Holger  P.  Peter- 
sen, Salt  Lake  City,  døde  den 
8.  november  1990  i  sit  hjem  og 
blev  begravet  den  12.  novem- 
ber. Han  blev  født  den  14.  de- 
cember 1902  og  var  således 
næsten  88  år  ved  sin  død. 

Han  var  gift  med  Ora  Peter- 
sen som  døde  for  nogle  år  si- 
den. De  havde  3  børn:  2  søn- 
ner og  en  datter. 

Holger  P.  Petersen  holdt  me- 
get af  Danmark  og  havde  væ- 
ret missionær  her  i  midten  af 
20'erne  samtidig  med  sin  far. 
Og  fra  1956  til  1960  var  han 
sammen  med  sin  hustru  og  to 
af  deres  børn  atter  i  Danmark, 
denne  gang  var  Holger  Peter- 
sen missionspræsident. 

Om  sin  tid  som  missionær 
fortæller  han  hvordan  han  først 


blev  sendt  til  Randers  hvor  han 
skulle  arbejde  sammen  med  en 
ældste  G.  Men  denne  missio- 
nær ville  ikke  gå  ud  og  banke 
på  dørene,  så  det  måtte  Holger 
P.  gøre  alene,  hvilket  han  gjor- 
de i  næsten  6  måneder.  Så  fik 
han  en  ny  kammerat  og  ældste 
K.T.  var  en  god  »arbejder«. 
Holger  Petersen  lærte  også  at 
synge  mens  han  var  på  mission 
og  da  han  var  missionspræsi- 
dent var  det  hans  største  lyst  at 
synge  i  koret  når  han  havde  tid. 

Som  missionspræsident  kom 
han  til  at  præge  mange  af  sine 
missionærer  på  allerbedste  må- 
de. Jim  Madsen  fra  Brigham 
City  som  var  en  af  dem  siger  til 
Stjernen:  »Han  var  som  en  far 
for  mig.  Han  var  virkelig  inter- 
esseret i  mig  og  jeg  kom  til  at 
holde  meget  af  ham.  Han  hav- 


de nogle  dejlige  milde  øjne  og 
hans  smil  var  bredt  og  varmt.« 

Tidligere  missionær  i  Dan- 
mark, Juel  Gregersen,  som  er 
gift  med  datteren  Darlene,  ud- 
taler i  sine  mindeord:  »Første 
gang  jeg  mødte  præsident  Pe- 
tersen var  i  Aarhus  1956.  Vi 
skulle  have  et  møde  med  den 
nye  missionspræsident.  Idet  jeg 
kommer  ned  ad  trapperne  ser 
jeg  denne  mand  med  det  lille 
overskæg  komme  op  ad  trap- 
perne, to  trin  ad  gangen.  Han 
så  mig  ind  i  øjnene  og  sagde 
med  et  meget  varmt  smil:  Hal- 
lo ældste  Gregersen,  hvordan 
går  det?  Jeg  var  forbavset, 
hvorfra  kendte  han  mit  navn? 
Han  havde  såmænd  lært  alle 
missionærerne  at  kende  gen- 
nem de  billeder  der  fandtes  i 
Stjernen  (dengang  var  der  hvert 
år  billeder  af  samtlige  missio- 
nærer i  Den  Danske  Mission). 
Præsident  Petersen  var  perfek- 
tionist, men  det  betød  ikke  at 
han  var  uden  fejl.  Han  havde 
sine  fejl  og  svagheder,  hvilket 
han  åbent  erkendte.  Og  han 
var  en  meget  rationel  og  prak- 
tisk personlighed  og  han  vil  bli- 


ve savnet  af  os  alle.« 

I  de  år  Holger  Petersen  var 
missionspræsident  forøgedes 
antallet  af  kirkebygninger  i 
Danmark  fra  8  til  15  og  der 
var  2206  medlemmer.  I  1956 
var  der  67,  i  1957  45,  i  1958 
80  og  i  1959  98  medlemmer 
som  rejste  til  templet  i  Schweiz 
og  fik  del  i  de  velsignelser  som 
kan  fås  i  templet.  (Den  danske 
Stjerne,  nov.  1959).  Ved  afslut- 
ningen af  sin  mission  udtalte 
præsident  Petersen:  »Vi  er  ble- 
vet velsignet  i  rigt  mål  både 
ved  den  måde  vi  er  blevet 
modtaget  på  i  jeres  hjem  og 
ved  alle  de  venlige  ord  I  har 
sagt  til  os  i  Kirken.  Vi  har  på- 
skønnet den  lejlighed  vi  har 
haft  til  at  råde  og  vejlede,  som- 
metider til  at  rette,  og  altid  har 
vi  haft  det  håb  at  kunne  op- 
muntre såvel  medlemmer  som 
venner.  Vi  har  været  taknem- 
melige for  de  opmuntrende  ord 
og  den  tillid  I  har  udtrykt  over 
for  os.  Og  vi  ønsker  at  I  skal 
vide,  at  vort  liv  er  blevet  rigere, 
fordi  vi  har  haft  lejlighed  til  at 
være  her.«  □ 
Jørgen  Ljungstrøm. 


Holger  P.  Petersen  og  hustru  ved  banketten,  der  blev  afholdt  inden 
deres  afrejse  tilbage  til  USA.  (Foto:  TD-foto). 

Lyt  til  Mormon  Tabernakelkoret 
hver  søndag  på  kortbølgeradioen 


Hellige. 

Korets  musik  har  været  ud- 
sendt ugentlig  overalt  i  USA  si- 
den 1929,  og  har  fundet  sin 
form  i  form  af  »Musik  og  Det 
Talte  Ord«,  som  er  blevet 
kendt  overalt  i  verden. 

Her  i  Danmark  udsendes 
»Musik  og  Det  Talte  Ord«  bå- 
de over  radio  og  TV,  idet  man- 
ge lokalradioer  og  mange  loka- 
le TV-stationer  hevr  uge  udsen- 
der programmet.  Stjernens  red- 
aktion vil  hermed  gerne  opfor- 
dre alle  til  gennem  lokalaviser- 
ne at  finde  station  og  tidspunkt 
for  disse  udsendelser.  Hvis  det 
ikke  er  muligt,  kan  man  ringe 
til  Dansk  Tabernakelkor  Sel- 
skab på  75  50 14  48,  som  vil 
oplyse  om  den  nærmeste  sen- 
der i  dit  område.  Og  skulle  din 
lokale  radio-  eller  TV-station 
ikke  sende  dette  halvtimesprog- 
ram,  så  foreslå,  at  de  gør  det  el- 
ler spørg,  hvornår  de  begynder 
at  sende.  Og  hvis  stationen  vi- 
ser interesse,  kan  man  henvise 
til  Dansk  Tabernakelkor  Sel- 
skab på  7550  1448.  □ 


Nu  kan  man  også  høre  »Musik  og  det  talte  ord«  over  kortbølgeradio 
hver  søndag  kl  18.00.  (Foto:  Ensign). 


Vi  kan  nu  hver  søndag  høre 
Mormon  Tabernakelkoret 
på  den  internationale  kortbøl- 
geradio. »Musik  og  Det  Talte 
Ord«,  der  er  korets  radiopro- 
gram udsendes  nu  overalt  i  ver- 
den fra  den  internationale  stati- 
on KUSW  i  Salt  Lake  City. 
Radiostationen  er  den  ene  af 
kun  to  kommercielle  radiosta- 
tioner i  USA,  og  den  udsender 
programmet  med  koret  hver 
søndag  morgen  kl.  10.00  (Mo- 
untain  Time).  Dette  svarer  til 
kl.  18.00  dansk  normal  tid. 
(Her  er  ikke  taget  højde  for 
overgangsfasen  i  den  forskudte 
sommertid,  som  gælder  hen- 
holdsvis for  Europa  og  USA. 
Lytterne  bedes  derfor  selv  være 
opmærksom  på  denne  sam- 
menhæng). 

Denne  udsendelse  er  ikke  en 
direkte  udsendelse,  men  er  for- 
skudt en  uge.  KUSW  er  den 
eneste  internationale  kortbølge- 
radiostation, som  udsender  det- 
te program,  der  har  lydt  i  ra- 


dioen i  mere  end  60  år.  Mange 
radiostationer,  som  er  tilknyttet 
CBS  udsender  programmet  di- 
rekte hver  søndag.  Andre  400 
radiostationer  udsender  pro- 
grammet på  forskudt  basis  over 
alt  i  verden. 

Talsmand  for  KUSW,  Ralph 
Carlson  siger:  »Enhver  med  en 
kortbølgeradio  kan  modtage 
koret  på  15.590  megahertz 
hver  søndag.  Kortbølgemodta- 
gelsen af  korets  udsendelse  over 
KUSW  er  bedst  i  Nordamerika 
og  i  Nordeuropa«,  siger  Carl- 
son. »Mange  af  vore  lyttere  kan 
kun  modtage  'Musik  og  Det 
Talte  Ord'  gennem  kortbølge- 
radioen, eftersom  mennesker  i 
fjerntliggende  egne  og  herunder 
militært  personel  ofte  ikke  har 
adgang  til  dette  vidunderlige 
halvtimesprogram  på  AM/FM 
eller  TV.«  Carlson  siger,  at  ud- 
sendelsen med  koret  sendes 
umiddelbart  efter  en  15  minut- 
ters nyhedsudsendelse  fra  Jesu 
Kristi  Kirke  af  Sidste  Dages 


Koret  øver  to  timer  hver  torsdag  aften.  Deltager  man  ikke  hver  gang 
i  øvelsen,  kan  man  ikke  være  medlem  af  koret  (Foto:  Church  News). 

Jeg  maler,  fordi  jeg 
ikke  kan  lade  være 


Efter  at  br.  Knud  Edsberg  malede  profeten,  har  han  malet  adskillige 
Knud  ved  sit  portræt  af  ældste  Jeffrey  R.  Holland  (Foto:  Edsberg). 


Iet  hus  i  Dragstrup,  syv  kilo- 
meter syd  for  Gilleleje  i 
Nordsjælland,  bor  Knud  Eds- 
berg. Fra  bakken  bag  huset  kan 


man  se  hele  Nordsjællands 
kyst.  Han  tager  imod  med  et 
stort  venligt  smil  og  inviterer 
indenfor.  »Jeg  vil  hellere  være 


andre  generalautoriteter.  Her  ses  br. 


berømt  for  at  være  en  rar  mand 
end  være  berømt  for  at  male«. 
På  væggene  hænger  (naturlig- 
vis) portrætter  af  familien  og 


enkelte  andre  malerier.  Knud 
bliver  80  i  år. 

Knud  Edsberg  er  berømt  i 
Kirken,  både  i  Danmark  og  i 
udlandet,  men  han  er  også 
kendt  som  en  af  Danmarks 
bedste  portrætmalere.  Knud  be- 
gyndte at  male  portrætter  som 
en  levevej  efter  2.  Verdenskrig, 
hvor  en  ven  anbefalede  ham  til 
et  medlem  af  Odd  Fellow-lo- 
gen,  som  skulle  have  malet  et 
portræt.  Det  er  siden  blevet  til 
mange  portrætter  af  frimurere, 
direktører,  borgmestre  og  gene- 
raldirektører. Bl.a.  har  Knud 
Edsberg  malet  50  malerier  til 
Carlsbergs  Museum,  hvor  50- 
års  jubilarere  får  deres  portræt 
hængt  op. 

I  de  senere  år  er  br.  Edsberg 
blevet  hentet  til  Amerika  flere 
gange  for  at  male  portrætter  af 
Kirkens  ledere  til  Kirkens  mu- 
seum. »Jeg  er  egentlig  holdt  op 
med  at  male  portrætter.  Det  er 
for  svært,  for  jeg  ser  dårligt.  Jeg 
har  grå  stær  på  begge  øjne  og 
ser  farverne  lysere,  end  de  er. 
Det  må  jeg  kompensere  for, 
men  Herren  hjælper  mig,  når 
der  opstår  problemer.  Jeg  får 
megen  inspiration  og  hjælp.  Og 
det  er  dejligt  at  være  sammen 
med  Brødrene,  selv  om  jeg  ikke 
kan  mange  ord  engelsk«. 

Da  Knud  malede  et  portræt 
af  præsident  Monson,  flyttede 
denne  sig  en  smule.  Det  for- 
styrrede billedet,  så  Knud  sag- 
de: »Oh  no,  oh  no,  go  back!« 
Hertil  sagde  præsident  Monson 
til  Knuds  søn,  som  oversatte,  at 
det  var  de  fleste  ord,  han  havde 
hørt  fra  Knuds  mund. 

»De  har  ingen  rigtige  por- 
trætmalere i  Amerika.  Der  var 
blevet  malet  et  portræt  af  æld- 
ste Perry,  men  det  så  farligt  ud, 
så  de  har  bedt  mig  om  at  gøre 
det«. 

Kirsten  og  Knud  Edsberg  med  deres  tre  ældste  børnebørn  omkring  1970.  Fra  venstre  David,  Jesper  og  Anders.  Alle 
tre  har  siden  været  på  mission.  (Foto:  Edsberg). 


Åbenbart  er  Kirkens  ledere 
tilfredse  med  resultatet,  for  ind- 
til nu  nar  br.  Edsberg  malet 
præsident  Benson,  præsident 
Monson  og  fem  apostle.  I  sidste 
måned  rejste  Knud  igen  til 
USA  for  at  portrættere  flere  af 
apostlene.  »Jeg  er  ked  af  den 
lange  rejse,  men  det  er  en 
spændende  opgave«. 

En  kunsthandler  har  sagt  til 
Knud,  at  han  burde  have  fået 
opgaven  med  at  male  portræt- 
tet af  dronning  Margrethe,  men 
Knud  svarede,  at  han  havde 
malt  Guds  mand  på  jorden,  og 
det  var  ikke  muligt  at  få  nogen 
større  anerkendelse. 

Br.  Edsberg  siger,  at  det  er 
koldt  på  toppen,  så  han  har  he- 
le sit  liv  forsøgt  at  undgå  be- 
rømmelse. Men  helt  ukendt  er 
han  ikke.  Han  skønner,  at  godt 
5.000  malerier  har  signaturen 
»Edsberg«.  »Jeg  har  været  pri- 
viligeret  ved  at  kunne  leve  af 
det,  jeg  har  lyst  til.  Det  er  en 
gave  at  male,  alligevel  er  jeg 
spændt  og  nervøs,  når  jeg  ma- 
ler. Men  en  maler  kan  ikke  væ- 
re for  flittig,  vi  er  skabt  til  at 


male«.  Flittighed  og  en  ihærdig 
arbejdsindsats  ligger  bag  Knud 
Edsbergs  succes.  Han  beundrer 
ikke  malere,  der  sover  til  langt 
op  ad  formiddagen. 

Knuds  mor  var  alene  om  at 
forsørge  Knud  og  en  ældre  sø- 
ster, så  der  var  ikke  råd  til  at 
studere  på  Akademiet.  En  be- 
kendt viste  nogle  af  Knuds  teg- 
ninger til  den  kendte  danske 
portrætmaler  Laurits  Tuxen, 
som  fandt  dem  lovende.  Hans 
råd  lød:  »Gå  i  malerlære  og 
kom  så  til  mig«.  Men  inden 
Knud  var  udlært,  døde  Tuxen. 
»Jeg  henvendte  mig  til  Herman 
Vedel,  der  var  meget  hjælpsom 
og  lod  mig  se  ham  male  et  por- 
træt. Det  er  al  den  undervis- 
ning, jeg  har  fået  i  portrætma- 
ling«. 

Knud  Edsberg  etablerede  et 
malerværksted  i  Prinsessegade  i 
København,  hvor  han  havde  en 
svend  beskæftiget.  I  ny  og  næ 
solgte  han  et  billede,  men  det 
var  først  under  krigen,  at  kunst- 
karrieren virkelig  blev  til  noget. 
»Min  fætter  åbnede  en  kunst- 
udstilling i  Østergade  nær  Kon- 


Br.  Knud  Edsbergs  portræt  af  ældste  Monson  fra  Det  Første  Præ- 
sidentskab. (Foto:  Edsberg). 

Portrættet  som 
br.  Edsberg  ma- 
lede af  ældste 
Ashton  fra  De 
Tolv  Apostles 
Kvorum  (Foto: 
Edsberg). 


gens  Nytorv,  og  min  kone  fore- 
slog, at  jeg  udstillede  et  billede. 
Jeg  cyklede  ind  med  det  og 
forlangte  250  kroner  for  det,  så 
cyklede  jeg  hjem  til  Christians- 
havn igen.  Inden  jeg  kom 
hjem,  havde  bestyreren  ringet. 
Billedet  var  solgt.  Havde  jeg 
flere?  Jeg  cyklede  ind  med  det 
andet  billede,  jeg  havde  hjem- 
me. Det  blev  solgt  dagen  efter«. 

Malersvenden  overtog  værk- 
stedet, og  Knud  satsede  på  ma- 
leriet. I  begyndelsen  gik  det  lidt 
langsomt,  først  blev  jagtgeværet 
pansat  på  lånekontoret  i  det 
Kgl.  Assistenthus  for  200  kro- 
ner. Det  blev  så  indløst  for  204 
kroner,  når  der  blev  solgt  et 
maleri.  Jagtgeværet  vandrede 
frem  og  tilbage  nogle  gange, 
men  efterhånden  begyndte  det 
at  gå  bedre. 

»Jeg  maler,  fordi  jeg  ikke 


kan  lade  være  (og  for  at  leve). 
Jeg  har  masser  at  lave.  Jeg  kan 
ikke  leve  i  et  værelse,  så  jeg 
måtte  leje  et  hus.  Derfor  er  jeg 
nødt  til  at  arbejde.  Men  jeg  er 
glad  for  at  arbejde,  og  jeg  vil 
gøre  det,  så  længe  jeg  kan«. 

Men  inspirationskilderne,  de 
maleriske  motiver,  forsvinder. 
Stråtagene  skiftes  ud  med  eter- 
nittage,  de  gamle  ruder  erstattes 
af  termoruder.  Vandposten  på 
gårdspladsen  er  væk,  og  nu  er 
der  en  benzinpumpe.  Og  alle 
dyrene,  især  hestene,  forsvinder, 
nu  er  der  traktorer  og  andre 
maskiner. 

Knuds  forældre  var  skilt,  så 
da  han  selv  begyndte  at  tænke 
på  at  blive  gift,  bad  han  til  Gud 
om  en  kone,  som  han  ikke 
skulle  skilles  fra.  Det  skulle  væ- 
re et  trofast  ægteskab.  Det  blev 
det.  »Jeg  ønskede  en  kone  for 


Br.  Edsbergs  ma- 
leri af  ældste 
Packer  fra  De 
Tolv  Apostles 
Kvorum  (Foto: 
Edsberg). 


tid  og  evighed,  og  var  ikke  helt 
tilfreds,  da  vi  blev  viet  til  døden 
skilte  os«. 

Mange  år  efter  fortalte  to 
missionærer  om  evigt  ægteskab, 
og  Knud  sagde:  »Det  er  en  kir- 
ke for  mig«.  Men  det  afgørende 
punkt  var,  at  Gud  ikke  selv 
kunne  være  alle  steder  på  en 
gang.  »Så  vidste  jeg,  at  det  var 
rigtigt«.  Knud  Edsberg  var  over 
50  år,  da  han  blev  døbt  og  blev 
medlem  af  Kirken. 

»Min  kone  Kirsten  var  dej- 
lig. De  fås  ikke  bedre«.  Kirsten 
blev  meget  syg  og  var  ved  at 
dø,  og  de  var  endnu  ikke  blevet 
beseglet.  Hele  familien  fastede 
og  bad,  hvorpå  deres  søn  salve- 
de hende.  Mirakuløst  gik  syg- 
dommen i  bero,  og  hun  fik  det 
så  meget  bedre,  at  de  arrange- 
rede en  tur  til  templet  i  Schwe- 
iz. »Vi  fløj  derned,  blev  beseglet 
og  vore  børn  blev  beseglet  til 
os,  og  vi  fløj  hjem  igen.  Under 
hele  turen  havde  hun  det  godt«. 
Kort  tid  efter  vendte  sygdom- 
men tilbage,  og  inden  længe 
døde  hun,  men  nu  var  de  gift 
for  tid  og  evighed. 

»I  dag  er  jeg  ikke  bekymret 
for  dagen  i  morgen.  Herren 
skal  nok  passe  på  mig.  Men  det 
kræver,  at  jeg  lever,  så  jeg  har 
Ånden  hos  mig  hele  tiden«. 

Knud  Edsberg  er  fornylig 
blevet  grensmissionsleder  i  Hel- 
singør gren.  □ 
Sv.  Aage  Andersen 

Kirkemedlem  indvalgt 
i  Underhuset 
i  England 


Br.  Terry  Rooney  fejrer  sin  valgsejr  sammen  med  sin  hustru  Susanne  (nr.  to  fra  venstre)  og  deres  to  døtre. 
(Foto:  Jon  Jones). 


Terry  Rooney,  39  år  og  æld- 
sternes  kvorumspræsident  i 
Bradford  2.  ward  i  Hudersfield 
Stav  i  England  er  den  første 
mormon,  der  nogensinde  er 
blevet  indvalgt  i  parlamentet  i 
England. 


Rooney  fik  mere  end  dob- 
belt så  mange  personlige  stem- 
mer som  sin  nærmeste  konkur- 
rent ved  afstemningen  den  9. 
november  sidste  år. 

Rooney  der  igennem  mange 
år  har  været  medlem  af  Labour 


og  deltaget  i  partiets  politik 
blev  valgt  med  det  største  antal 
personlige  stemmer  nogensinde. 

Br.  Rooney  blev  omvendt  til 
Kirken  for  fem  år  siden,  og  har 
i  den  mellemliggende  periode 
tjent  som  rådgiver  i  præsidents- 


kabet for  Unge  Mænd,  lærer  i 
seniorklassen  og  som  søndags- 
skolepræsident. 

De  fleste  ved  at  han  er  med- 
lem af  Kirken.  »Mr.  Rooney  er 
en  usædvanlig  god  kandidat« 
skrev  en  britisk  avis.  »En  mand 
der  taler  lige  ud  af  posen  og 
som  besidder  en  en  vindende 
personlighed.  Han  er  gift  og  har 
tre  børn.« 

For  otte  år  siden  blev  br. 
Rooney  valgt  ind  i  byrådet, 
hvor  han  kæmpede  indædt  for 
at  bevare  samfundets  moralske 
værdier. 

-  Før  i  tiden  havde  vi  porno- 
forretninger her  i  Bradford, 
men  Terry  fik  dem  allesammen 
lukket,  fortæller  søster  Rooney, 
der  er  wardets  Primarypræsi- 
dentinde. 

-  Han  nægtede  også  at  udste- 
de bevilling  til  en  række  be- 
værtninger, der  havde  umoral- 
ske shows  på  programmet. 

-  Han  fik  også  stoppet  at  by- 
rådets møder  blev  afholdt  om 
søndagen.  Det  er  kun  små  ting, 
men  det  er  begyndelsen.  Han 
har  brugt  sin  indflydelse  på  en 
positiv  måde.  □ 

Carsten  Gram 

Church  News  og  Associated 
Press. 


Kendt  kom- 
mentator beder 
om  afløsning 

J Spencer  Kinard,  som  de  fle- 
ste danske  medlemmer  ken- 
der fra  TV-udsendelserne  »Mu- 
sik og  det  talte  ord«  har  bedt 
om  at  blive  afløst  fra  sit  job 
som  kommentator.  J.  Spencer 
Kinard  har  virket  i  denne  stil- 
ling siden  1972.  Det  Første 
Præsidentskab  meddeler  at  job- 
bet indtil  videre  vil  blive  over- 
taget af  de  oplæsere,  der  har 
virket  som  afløsere  gennem  ti- 
den. □ 

Church  News. 

En  uforglemmelig 
oplevelse 


Efterårsferie  -  fri  fra  skole  - 
sove  længe,  ja,  det  er  vel 
de  fleste  unge  menneskers  tan- 
ke om  den  moderne  kartoffel- 
ferie, men  for  nogle  er  det  (hel- 
digvis) anderledes.  Efterårsferie 
betyder  tempeltur  -  og  sådan 
var  det  da  også  i  år. 

Rundt  om  på  Sjælland  (og 
altså  også  i  København)  ringe- 
de en  del  vækkeure  tidligt 
mandag  morgen  den  15.  okto- 
ber. De  første,  der  var  igang, 
var  1 1  unge  fra  Slagelse  gren, 
der  sammen  med  leder  og  nog- 


le forældre  mødte  kl.  06.15  ved 
busselskabet  Dito's  garagean- 
læg udenfor  Ugerløse  (mellem 
Holbæk  og  Sorø/Ringsted). 
Klokken  06.35  startede  bussen 
turen  mod  Priorvej  i  tæt  tåge 
for  at  mødes  med  »hovedgrup- 
pen«. Efter  pakning  af  bagage, 
optælling  og  bøn  gik  turen  vi- 
dere mod  Helsingør,  hvor  den 
sidste  passager  ventede  i  poli- 
tiets varetægt.  Herefter  var  vi 
fuldtallige  -  43  unge  og  5  le- 
dere. Nu  manglede  vi  bare  en 
færge,  men  den  tætte  tåge  for- 


Der  var  glade  dage  i  bussen.  Her  har  vi  Rachels  dejlige  smil 


sinkede  afgangen  fra  Danmark 
yderligere  en  time.  Heldigvis  - 
da  vi  kom  over  sundet  til  Hel- 
singborg, skinnede  solen  og  vi 


satte  kursen  mod  Stockholm. 
Vi  foretog  det  obligatoriske 
stop  ved  A6  centret  i  Jønko- 
ping,  hvor  vi  kunne  spise,  samt 


Hele  flokken  foran  boligen. 


Fredag  aften  var  der  fest  Her  spises  den  »fine«  middag. 

foretage  indkøb  til  ugens  lager 
af  mad,  slik  m.m.  Vi  rundede 
templet/gæstehjemmet  om- 
kring kl.  19.30  for  at  hente  nø- 
gle til  vort  logi  -  Åsybruk  gam- 
le skole  -  som  vi  nåede  om- 
kring kl.  20.00. 

Efter  en  i  forvejen  omhygge- 
lig lagt  plan,  tilpasset  visse  på 
stedet  fremførte  individuelle 
ønsker  samt  udskiftning  af  Lise 
E.'s  seng,  blev  vi  alle  installere- 
de. Vi  spiste,  snakkede,  pjattede 


■  ■ 


og  gik  i  seng.  Tirsdag  morgen 
stod  vi  tidligt  op  -  vi  skulle  i 
templet.  For  de  yngste  var  det 
første  gang,  de  skulle  opleve 
det  helt  specielle.  Ankommet 
til  templets  anneks  bød  tem- 
pelpr.  Darmstedt  velkommen, 
hvorefter  arbejdet  gik  igang. 

Da  bussen  først  hentede  os 
efter  frokost,  og  da  nogle  jo  var 
tidligt  færdige,  blev  V.  Hanin- 
ge's  forretninger  og  pizza  flittigt 
besøgt.  Tirsdag  aften  lød  ord- 


Det  var  svært  at  få  øjne  så  tidligt  om  morgenen 


ren:  Pigerne  skal  have  kjoler  på 
-  drengene  pænt  tøj.  Det  blev 
efterkommet,  hvorefter  turen 
gik  til  »Jydernes  hovedkvar- 
ter«, der  lå  i  en  »Røde  Kors- 
lejr«  ca.  10  km  på  den  anden 
side  V.  Haninge.  Her  holdtes 
fælles  fest  med  dans  og  forfrisk- 
ninger, samt  genopfriskning  af 
gamle  bekendtskaber  og  indstif- 
telse af  nye. 

Onsdag  morgen  fik  vi  lov  til 
at  sove  længe.  Vi  skulle  på  ud- 
flugt og  blev  først  hentet  kl.  ca. 
10.00. 

Turen  gik  først  til  Vasa-mu- 
seet, der  absolut  var  et  besøg 
værd.  Derefter  over  gaden  til 
Nordiska  Museet,  der  nok  var 
lidt  for  kedeligt  for  en  opstemt 
gruppe  unge. 

Derpå  kørtes  ind  til  centrum 
til  Sergeis  Torg,  hvor  Ulf  ud- 
delte milde  middagsmidler  til 
alle.  Der  var  i  forvejen  sket 


inddeling  i  6  grupper,  der  derpå 
med  hver  sin  leder  (der  var 
kommet  en  leder  mere  til)  blev 
sluppet  løs  i  Stockholm  i  ca.  3 
timer. 

Torsdag  formiddag  var  af- 
slapning i  logi'et  og  eftermid- 
dag i  templet.  Torsdag  aften  var 
der  arrangeret  underholdning, 
idet  en  del  af  deltagerne  havde 
meldt  sig  med  diverse  numre, 
hvoraf  nogle  var  endog  særde- 
les overraskende.  En  hyggelig 
og  munter  aften. 

Fredag  formiddag  gik  turen 
igen  til  templet,  og  om  efter- 
middagen blev  der  gjort  klar  til 
ugens  fællesspisning.  Vore  kv. 
ledere  havde  særdeles  travlt 
sammen  med  flere  af  pigerne 
med  madlavning,  medens  an- 
dre dækkede  bord. 

Vi  samledes  derefter  til  ind- 
tagelse af  en  velsmagende  gry- 
deret, rimeligt  krydret  og  med 


Karen,  Sally  og  Lene  ledede  underholdningen  torsdag  aften. 

Drengene  havde  svært  ved  at  rejse  sig  og  byde  pigerne  op  til  dans 
ved  festen  tirsdag  aften. 


ris,  efterfulgt  af  chokolademo- 
usse. Efter  spisningen  afholdt  vi 
vidnesbyrdmøde,  der  vel  må  si- 
ges at  være  et  af  højdepunkter- 


ne på  turen. 

Det  var  tydeligt  at  mærke,  at 
adskillige  af  de  unge  havde  haft 
oplevelser  der  havde  styrket  de- 


/  Vasamuseet  onsdag  formiddag. 


Nogle  af  drengene  venter  på  at  komme  ind  i  templet 


Jmii 


Trods  alt  blev  der  danset  ivrigt  ved  festen. 


res  vidnesbyrd.  Og  det  var  sær- 
deles dejligt  at  opleve,  så  man- 
ge unge,  der  så  villigt  delte  ud 
af  disse  oplevelser.  Der  var  så 
stærk  en  ånd  til  stede,  at  de  fle- 
ste følte  en  åndelig  eufori,  der 
blev  hængende  længe. 

Det  var  svært  at  gå  i  seng, 
og  mange  af  turens  deltagere 
samledes  i  den  sene  aftenstund 
udenfor  i  et  ganske  særligt  fæl- 
lesskab, der  nok  vil  leve  i  man- 
ges erindring  i  mange  år. 

Lørdag  morgen  gik  med  op- 
rydning og  pakning,  hvorefter 
turen  gik  hjemover.  Det  var 
ganske  tydeligt  under  hjemtu- 
ren, at  der  var  sket  noget  om 
fredagen.  Som  sædvanligt  må 
det  til  slut  bemærkes,  at  det  var 
en  herlig  tur.  Selvom  andre 
måske  vil  betragte  det,  at  bruge 
en  efterårsferie  til  kirkearbejde, 


som  et  offer,  er  det  min  overbe- 
visning, at  deltagerne  på  turen 
ikke  føler  sådan.  At  deltage  i 
en  sådan  tur  er  en  velsignelse. 
Hvornår  kommer  tilmeldinger- 
ne til  den  næste?  □ 
Finn  Lykkegaard. 


Nicolei  prøver  hele  butikkens  la- 
ger af  ørenringe. 


Pigerne  venter  på  at  komme  ind  i  templet 

Lette  og  overskuelige  regler 


INDSENDELSE 

AF  NAVNE 

TIL 
TEMPEL- 

ORDINANSER 


Når  du  indsender  navne  til 
templet  for  at  få  udført 
tempelordinanser,  er  det  godt  at 
kende  de  krav,  der  stilles  til  op- 
lysningerne, og  de  regler,  du 
skal  overholde. 

Det  er  blevet  betydelig  lette- 
re at  skrive  og  indsende  skema- 
er til  templet.  I  dag  foretrækker 
templerne,  at  man  indsender  fa- 
miliegruppeskemaer i  stedet  for 
individuelle  skemaer  og  ægte- 
skabsskemaer.  Naturligvis  kan 
du  stadig  bruge  disse  skemaer, 
men  fordelen  ved  at  indsende 
familiegruppeskemaer  er,  at 
man  hurtigt  og  let  kan  se  de  in- 
volverede personers  indbyrdes 
slægtskabsforhold. 

Igennem  årene  er  procedu- 
ren ændret,  så  alle  har  mulig- 
hed for  at  sætte  sig  ind  i,  hvor- 
dan det  skal  gøres.  Det  er  der- 


for en  stor  hjælp  for  dig,  hvis 
du  sætter  dig  ind  i  disse  nye  og 
få  regler. 

»Indsendelse  af  navne  til 
tempelordinanser«  (PBGS 
1391)  indeholder  alt  det,  du 
har  brug  for,  så  du  kan  indsen- 
de navnene  på  dine  forfædre  til 
templet.  Desuden  besvarer  den 
nogle  af  de  spørgsmål,  som  ofte 
stilles  af  Kirkens  medlemmer 
om  indsendelse  af  navne. 

Slægtslinie 
»Fra  hvilken  slægtslinie  skal  jeg 
indsende  navne?« 
Medlemmer  (og  ikke-medlem- 
mer)  kan  undersøge  og  indsen- 
de navne  på  afdøde  personer 
fra  deres  kødelige  slægt,  den 
slægt,  de  er  beseglet  ind  i  eller 
adoptionsslægten. 
Ordinansernes  rækkefølge 
»Skal  ordinanser  for  de  døde 


udføres  i  samme  rækkefølge 
som  ordinanser  for  de  leven- 
de?« 

Ordinanser  for  de  døde  kan 
udføres  i  en  anden  rækkefølge. 
F.eks.  kan  en  mands  og  hustrus 
besegling  udføres  for  et  par,  før 
nogen  af  dem  er  blevet  døbt  el- 
ler begavet . . .  beseglingsordi- 
nanserne  bliver  ikke  effektive 
før  dåb  og  begavelse  er  udført. 

Der  findes  mange  flere 
spørgsmål  og  svar  i  hæftet.  Du 
kan  få  stor  glæde  af  at  læse 
dem. 

Hæftet  kan  fås  på  dit  kirke- 
bibliotek eller  ved  henvendelse 
til  Nordisk  Distributions  Center 
og  det  er  helt  gratis.  Har  du  ik- 
ke allerede  dette  hæfte,  så  få  fat 
i  det,  og  du  vil  opdage,  hvor  let 
det  er  at  indsende  navne.  □ 
Lisbeth  V.  Andersen. 


Hvad  sker  der  i  Ghana? 


Selv  om  programmet  Unge 
Piger  ikke  blev  iværksat  i 
Ghana  før  i  begyndelsen  af 
1986,  har  programmet  virkelig 
fænget  blandt  de  unge  piger. 
De  unge  piger  har  fremstillet 
bannere  med  Unge  Pigers  vær- 
dinormer og  i  de  rigtige  farver, 
ligesom  de  har  travlt  med  at 
iværksætte  værdinormerne  via 
en  række  tjenesteprojekter. 

Ved  et  af  de  mest  bemærkel- 
sesværdige af  disse  tjenestepro- 
jekter, havde  pigerne  forberedt 
et  program  for  patienterne  på 
et  hospital  for  sindslidende.  Pi- 
gerne opførte  Kristi  fødsel  for 
patienterne  som  et  skuespil,  li- 
gesom de  deltog  i  forskellige 
andre  aktiviteter  med  dem.  Pi- 
gerne har  også  været  med  til  at 
indsamle  midler  til  driften  af 
hospitalet. 

De  unge  piger  i  Ghana  har 
en  meget  stor  interesse  i  kultur 
og  holder  regelmæssigt  kultur- 
programmer. □ 


Unge  Piger  fra  Ghanas  Kapkyst-distrikt  bistod  med  at  indsamle  midler  til  et  hospital  for  sindslidende.  (Foto: 
New  Era). 

De  ved  hvordan  man  tænder  et  bål 


Efter  at  vi  var  gået  5  meter  i 
armgang  i  et  tov,  skulle  vi 
lugte  til  alle  mulige  forskellige 
lugte,  det  var  sjovt,  fortæller  et 
af  de  omkring  40  børn  der  var 
med  på  Københavns  Stavs  Pri- 
maryspejder-udflugt den  13. 
oktober.  Vandreturen  der  strak- 
te sig  10  kilometer  rundt  i  Ha- 
reskoven nord  for  København, 
var  planlagt  af  Alex  Påskesen, 
der  er  mangeårig  spejderleder  i 
Københavns  4.  ward. 

Bror  Alex  Påskesen,  der  ud- 
over at  være  primaryspejderle- 
der i  sit  ward  også  er  søndags- 
skolepræsident og  medlem  af 
ældsternes  PR-komité  fortæller: 

»Primary-spejderprogram- 
met er  meget  vigtigt  fordi  børn 
har  et  stort  behov  at  lære,  at 
være  ude  i  den  friske  luft.  Gen- 
nem primaryspejderprogram- 
met  lærer  de  alle  de  gode  vær- 
dier der  er  i  at  være  spejder  og 
i  at  være  sammen  med  andre 
mennesker«. 

Alex  Påskesen,  der  som 
dreng  var  15  år  i  FDF  og  dér 
deltog  i  adskillige  lederkurser, 
holder  primary-spejdermøde 
hveranden  tirsdag  og  den  fjerde 
lørdag  i  hver  måned  har  han  en 
større  spejderaktivitet.  Den  fjer- 
de lørdag  i  oktober  var  han  for 
eksempel  ude  at  træne  i  hvor- 
dan man  kører  som  cyklist  i 
trafikken.  De  foregående  tirsda- 
ge havde  de  gennemgået  cykel- 
teori i  klasselokalet  i  kirken  på 
Priorvej  i  København.  »Men 
andre  aktiviteter  vi  har  på  vo- 
res tirsdage  er  f.eks.  knob-bin- 
ding, signalering,  eller  vi  læser 
historier«,  fortæller  Alex  Påske- 
sen. 

En  anden  primary-spejderle- 
der, der  har  stor  succes  er  Ma- 
rie Hansen  fra  Allerød  Ward  i 
Nordsjælland.  »Vi  har  to  pa- 
truljer hver  med  ti  børn«,  for- 
tæller søster  Marie  Hansen, 
»den  første  patrulje,  Spætterne, 
er  for  de  8-10  årige  børn  mens 
den  anden  patrulje,  Gribbene, 
er  for  børn  mellem  10  og  12  år. 


Primaryspejdere  fra  Københavns  4.  ward  tænder  bål  under  Alex 
Påskesens  kyndige  vejledning.  (Foto:  Kirsten  Petersen). 


Hvem  henter  en  røgvender.  Pri- 
maryspejdere fra  Københavns  3. 
ward  steger  pølser  på  den  årlige 
lejraktivitet  for  primaryspejdere. 
(Foto:  Kirsten  Petersen). 


Vi  fandt  nemlig  ud  af  at  de  lidt 
større  børn  kedede  sig  når  vi 
gennemgik  materialet  for  de 
mindre«. 

Marie  Hansen,  der  får  stor 
hjælp  af  sin  mand  Per  Budolf 
Hansen,  følger  stort  set  Det 
Danske  Spejderkorps  materiale 
for  8-12  årige  børn.  »Hvert 
barn  har  en  kopi  af  kravssiden 
til  duelighedstegnet,  og  der 
krydser  vi  af  hver  gang  de  har 
udført  en  af  de  aktiviteter  der 
kræves  for  at  man  kan  få  det 
pågældende  duelighedstegn«, 
fortæller  søster  Marie  Hansen. 
Primary-spejderne  i  Allerød 
ward  mødes  hveranden  lørdag 
fra  11  til  13.  »Men  enkelte 

Pat  Boone  hylder  komponisten 
til  »Jeg  er  Guds  kære  barn« 


Str.  Naomi  Ward  Randall,  der  har  digtet  ord  og  musik  til  »jeg  er 
Guds  kære  barn«,  hyldes  af  Pat  Boone.  (Foto:  Church  News). 


gange  bruger  vi  lidt  mere  tid, 
når  vi  har  særlige  aktiviteter«. 

Både  Alex  Påskesen  og  Ma- 
rie Hansen  fortæller  at  duelig- 
hedstegnene  betyder  meget  for 
børnene.  »Det  første  tegn  de  ta- 
ger er  knivbeviset.  Det  lægger 
vi  stor  vægt  på«,  fortæller  søster 
Hansen.  »Kniven  er  et  værktøj, 
der  skal  behandles  med  omhu. 
Savbeviset  og  øksebeviset  tager 
børnene  når  de  rykker  op  i  vo- 
res anden  patrulje.  Men  børne- 
ne ved  også  at  disse  vigtige 
duelighedstegn  kan  blive  pillet 
af  igen,  hvis  de  ikke  opfører  sig 
i  overensstemmelse  med  de  re- 
gler, der  betingede  at  de  fik 
dem  -  det  har  vi  også  haft  ek- 
sempler på«. 

I  Primarys  håndbog  lægges 
der  kun  op  til  at  primary-spej- 
derprogrammet er  for  de  1 1  og 
12-årige  drenge,  men  i  Køben- 
havns stav  har  man  valgt  at  la- 
de programmet  gælde  for  alle 
børn  fra  8  til  12  år.  Det  ser  ud 
til  at  man  ihvertfald  til  en  vis 
grad  har  været  forudseende  for 
et  nyt  Primary-spejderprogram, 
der  er  under  udarbejdelse  vil 
gælde  alle  drenge  mellem  8  og 
12  år. 


At  både  forældre  og  børn  er 
begejstrede  for  Primary-spej- 
derprogrammet er  der  ingen 
tvivl  om.  Bror  Brian  Reuter, 
der  er  nykaldet  rådgiver  i  bi- 
skoprådet i  Allerød  Ward  for- 
tæller: »Vi  synes  børnene  får  en 
masse  ud  af  at  deltage  i  Prima- 
ry-spejderprogrammet. De  læ- 
rer en  masse  ting.  De  lærer  at 
tage  initiativer,  hvordan  man 
behandler  forskellige  redskaber, 
ligesom  de  lærer  ansvar  og 
sammenhold«.  Rebekka  Reu- 
ter, Brians  og  Anettes  datter 
fortæller:  »Vi  lærer  en  masse 
ting  og  vi  hygger  os.  Det  er 
meget  spændende!  Vi  lærer  om 
svampe  og  om  hvordan  vi  skal 
behandle  en  kniv«. 

Mange  af  de  drenge,  der  er 
startet  i  Primary-spejderpro- 
grammet har  haft  stor  udbytte 
af  deres  kunnen,  når  de  er  ryk- 
ket op  i  AP.  Københavns  Stavs 
spejderleder  Helge  Nørrung 
fortæller:  »Det  er  vigtigt  at  man 
begynder  at  få  interessen  for 
natur  og  fritidsliv  allerede  i  de 
tidlige  år.  I  de  år  opbygger  man 
kammeratskabet,  ellers  kan  det 
senere  være  svært«.  □ 
Carsten  Gram 


Naomi  Ward  Randall,  som 
er  den  81-årige  komponist 
og  tekstforfatter  til  den  interna- 
tionalt kendte  og  populære 
sang  »Jeg  er  Guds  kære  barn« 
blev  den  24.  juli  i  år  hyldet  af 
sangeren  og  skuespilleren  Pat 
Boone  og  et  300  stemmer  stort 
børnekor. 

Søster  Randall  blev  hyldet 
ved  en  fest,  hvor  Hollywood- 
stjernen Pat  Boone  var  hoved- 
attraktionen, og  det  var  her,  at 
Pat  Boone  som  afslutning  på  sit 
program  hyldede  søster  Ran- 
dall sammen  med  børnene. 

Koret,  som  bestod  af  unge  af 
forskellige  nationaliteter  sang 
dele  af  »Jeg  er  Guds  kære 
barn«  på  otte  forskellige  sprog: 
Japansk,  hindu,  samoansk, 


tysk,  spansk,  hollandsk,  tonga- 
lesisk  og  italiensk. 

Pat  Boone  sang  derpå  sam- 
men med  børnene  og  erklærede 
bagefter:  Denne  sangs  budskab 
er  stort.  Den  fortæller  mig,  at 
jeg  er  et  menneske  skabt  af 
Gud,  og  at  jeg  betyder  noget 
for  ham«. 

Søster  Randall  har  tjent  Pri- 
marys hovedbestyrelse  fra 
1970-1974,  og  skrev  i  1957  or- 
dene til  denne  sang,  mens  hun 
tjente  Primarys  hovedbestyrel- 
se. 

»Jeg  er  Guds  kære  barn«  er 
blevet  oversat  til  mange  sprog 
og  synges  af  både  unge  og 
gamle  kirkemedlemmer  overalt 
i  Kirken.  □ 
Church  News 


Rebekka  Reuter,  en  af  de  aktive  primaryspejdere  fra  Allerød  ward 
(Foto:  Reuter). 


MÅNEDENS  SPØRGSMÅL 

Hvorfor  blev  W.W.  Phelps  bedt  om  at  rejse 
tilbage  til  grenene  i  Nauvoo  og  de  østlige  sta- 
ter, mens  de  sidste  dages  hellige  lå  i  lejr  i 
Winter  Quarters  i  1846-47? 

Se  svaret  på  side  20. 

Aalborg  i  140  år 


fik  mulighed  for  atter  at  glæde 
sig  over  de  mange  historiske  og 
sjældne  billeder. 

Selve  dagen,  den  25.  novem- 
ber, blev  fejret  med  et  særligt 
nadvermøde,  hvor  talerne  kon- 
centrerede sig  om  de  interes- 
sante og  åndelig  opbyggende 
begivenheder,  som  er  sket  gen- 
nem tiderne  i  Aalborg. 

Søster  Erna  Klitgaard,  som 
er  4.  generation  i  Kirken,  for- 
talte om  sin  bedstemor  og  sin 
mor,  hvis  liv  er  meget  spæn- 
dende og  en  meget  betydnings- 
fuld del  af  Aalborg  wards  hi- 
storie. 

-  Min  bedstemor,  som  havde  en 
meget  stærk  tro,  blev  døbt  om 
vinteren  nede  ved  jernbanebro- 
en. De  slog  hul  på  isen,  og  der 
blev  hun  døbt  i  det  kolde  vand. 
Folk  havde  advaret  hende  og 
bedt  hende  tænke  på  det  barn, 
hun  ventede,  men  hun  sagde: 
»Hvis  Kirken  er  sand,  så  vil 
Vorherre  også  bevare  mit 
barn«. 

Herren  bevarede  hendes 
barn,  for  hun  fødte  en  lille  pige, 
som  senere  blev  Ernas  mor. 


Gamle  br.  Klitgaard  kunne  fortælle  spændende  beretninger  om  Kirkens 
første  tid  i  Aalborg.  (Foto:  TD-foto). 


Den  25.  november  1990 
var  en  særlig  dag  for  Aal- 
borg ward.  På  denne  dag  fejre- 
de man  140-årsdagen  for  gre- 
nens organisation. 

Den  25.  november  1850 
blev  grenen  i  Aalborg  organise- 
ret som  den  anden  gren  i  Dan- 
mark. Som  grenspræsident  blev 
kaldet  Hans  P.  Jensen,  og  der 
var  omkring  30  medlemmer. 

Siden  da  er  grenen  vokset, 
og  fra  den  er  udgået  mange 
fremtrædende  medlemmer  af 
Kirken.  Af  dem  kan  nævnes 
f.eks.  Anthon  H.  Lund,  som 
blev  apostel  og  senere  rådgiver 
til  præsident  Joseph  F.  Smith. 

Den  store  dag  blev  fejret 
med  en  udstilling  over  Kirkens 
historie  i  Aalborg.  Den  bestod 
af  billeder  og  plancher,  der  for- 
talte om  de  mennesker,  som 
havde  været  en  del  af  Kirken  i 
Aalborg  igennem  de  140  år  der 
er  gået.  Ved  udstillingen  kunne 
man  danne  sig  et  fint  billede  af 
udviklingen  af  grenen  og  se  bil- 


leder og  illustrationer,  der  gjor- 
de historien  levende. 

Udstillingen  var  at  se  på 
Aalborg  bibliotek  fra  den  10. 
november  til  den  23.  novem- 
ber. Her  var  udstillingen  lidt  af 
et  tilløbsstykke,  bl.a.  fordi  der 
samtidig  blev  gjort  meget  rekla- 
me for  den.  I  Aalborg  nærra- 
dio, som  har  mere  end  100.000 
lyttere,  læste  man,  dagen  før 
udstillingen,  en  pressemeddelel- 
se op  i  alle  timenyhederne.  I 
forbindelse  med  udstilingen 
blev  informationslederen,  i  Aal- 
borg ward,  Jette  Schmitz,  inter- 
viewet i  Aalborg  nærradio, 
hvor  hun  fik  mulighed  for  at 
fortælle  om  Kirken  i  dag. 
-  Journalisten  var  meget  impo- 
neret over  Kirken  og  kirkebyg- 
ningen. Vi  blev  omtalt  på  en 
virkelig  pæn  og  positiv  måde, 
fortæller  Jette  Schmitz. 

Lørdag  den  24.  november 
blev  udstillingen  flyttet  til  kir- 
kebygningen, hvor  medlem- 
merne og  andre  interesserede 


Hvad  er  komsammen  i  Mormonkirken  uden  forfriskninger?  (Foto:  TD- 
foto). 

Kirke- 
bygning 
brændes 
ned 


Der  var  mange  spændende  billeder  på  udstillingen.  Flere  af  billederne  var  hentet  hjem  fra  USA  specielt 
til  denne  udstilling.  (Foto:  TD-foto). 


-  Min  bedstemor  var  hele  tiden 
meget  trofast  i  Kirken,  skønt 
hun  var  meget  fattig.  Hun  hav- 
de mange  kaldelser  i  Kirken. 
Hun  fik  fem  piger  og  en  dreng. 
Hendes  mand  var  medlem, 
men  han  var  ikke  god  mod 
hende.  Han  forlod  hende  og  de 
fem  små  børn.  Ofte  var  der  ik- 
ke mad  til  børnene,  men  bed- 
stemor havde  stor  tro  og  bad 
om  hjælp.  Herren  velsignede 
hende,  så  der  altid  var  mad  på 
en  eller  anden  måde. 

-  Bedste  havde  en  lille  pige,  der 
døde  efter  at  hun  var  kommet 
hjem  fra  hospitalet.  Bedstemor 
måtte  selv  hente  en  lille  kiste, 
og  på  grund  af  deres  fattigdom, 
var  kisten  sort,  så  alle  kunne  se, 
at  de  var  på  fattighjælp.  Det 
var  svært  for  en  mor  at  skulle 
gå  den  trange  vej  til  kirkegår- 
den med  den  lille  kiste,  og  for 
at  folk  ikke  skulle  se,  at  den 
var  sort,  tog  hun  et  tæppe  og 
pakkede  om  den. 

-  Gud  velsignede  Bedste  for 
hendes  trofasthed,  og  hun  fik 
en  god  mand,  som  blev  alleti- 
ders bedstefar  for  os.  Han  blev 
også  døbt  og  var  et  trofast 
medlem  hele  sit  liv,  fortæller 


Erna  videre. 

-  Min  mor  var  også  altid  trofast 
i  Kirken,  og  vi  lærte  om  evan- 
geliet ved  at  se  hendes  eksem- 
pel. Jeg  er  taknemmelig  for  mi- 
ne forfædre,  for  de  viste  mig  al- 
le ved  deres  eksempel,  at  det 
var  den  sande  kirke,  de  havde 
sluttet  sig  til. 

Pionerer  i  Kirken  er  ikke 


kun  dem,  der  drog  over  præ- 
rien. Vi  har  også  hjemlige  og 
nære  eksempler  på  pionerer  og 
en  stor  arv,  som  vi  skal  leve  op 
til. 

Tillykke  til  Aalborg  ward  og 
dets  medlemmer,  som  gennem 
deres  eksempel  og  aktiviteter 
glæder  os  andre.  □ 
Lisbeth  V.  Andersen. 


1 Santiago  i  Chile  besatte  ven- 
streorienterede guerillaer  den 
17.  december  en  SDH-bygning 
og  beordrede  ca.  30  mennesker, 
der  overværede  et  møde  i  kir- 
kebygningen ud  ved  at  true 
dem  med  geværer,  hvorefter 
gruppen  satte  ild  på  bygningen, 
fortæller  det  lokale  politi. 

Politiet  siger,  at  ingen  blev 
såret  under  søndagens  angreb, 
men  bygningen  blev  stærkt  be- 
skadiget, før  det  lykkedes 
brandvæsenet  at  slukke  ilden. 

I  henhold  til  politiet  deltog 
der  ca.  15  maskerede  guerillaer, 
heraf  tre  kvinder  i  angrebet  på 
kirkebygningen  i  La  Pincoya, 
der  er  et  arbejderkvarter. 

Før  guerillaerne  flygtede, 
skrev  de  »Ud  med  yankeerne« 
på  kirkebygningens  mure,  og 
efterlod  pjecer  fra  Lautaro- 
fronten,  som  er  en  lille  radikal 
venstreorienteret  guerillabande. 

Fronten  har  taget  ansvar  for 
en  række  angreb  på  SDH-kir- 
kebygninger  i  de  seneste  måne- 
der, herunder  mindst  ni  under 
det  23  timer  lange  besøg,  som 
præsident  Bush  aflagde  i  Chile 
den  6.  december  1990. 

Gruppen  kalder  Mormonkir- 
ken »et  redskab  for  yankeernes 
imperialisme«. 

Kirkens  talsmand  kommen- 
terede ikke  det  seneste  angreb 
med  det  samme,  men  siger,  at 
Kirken  ikke  er  involveret  i  po- 
litik. 

Der  befinder  sig  omkring 
200  missionærer  i  Chile,  hvor- 
af hovedparten  selv  er  chilene- 
re. □ 


Str.  Jette  Schmitz,  der  har  været  en  af  hovedkræfterne  bag  den  succesrige 
udstilling.  (Foto:  TD-foto). 

Kirken  går  frem  i  Polen 


Den  2.  juli  1990  åbnedes 
den  polske  mission.  Pres. 
Walther  Whipple,  som  er  Po- 
lens første  missionspresident  og 


Der  er  nu  26  missionærer  i 
Polen  og  omkring  200  med- 
lemmer som  mødes  i  følgende 
byer  -  Warszawa,  Lodz,  Wroc- 


var  en  vidunderlig  ånd  tilstede, 
og  hvor  var  det  dejligt  at  sidde 
til  et  »Mormonmøde«  -  selv 
om  jeg  ikke  kunne  forstå  hvad 


der  blev  sagt  -  så  synger  vi  san- 
ge som  er  kendt  og  elsket.  På 
denne  søndag  sang  vi  bl.a. 
»Hvilken  smuk  og  yndig  mor- 
gen« og  »Jeg  er  Guds  kære 
barn«. 

Medlemmerne  virker  også  så 
glade  og  begejstrede  -  og  der 
var  ingen  tvivl  om  at  her  er  vi 
virkelig  blandt  venner  og  sø- 
skende. 

Anthoni  kommer  til  kirke 
hver  eneste  søndag  -  han  er  77 
år  og  må  rejse  130  km  -  hver 
vej! 

En  stor  og  meget  smuk  kir- 
kebygning vil  blive  taget  i  brug 
i  Warszawa  i  november  og  den 
24.  april  1991  vil  kirken  blive 
indviet.  Der  har  i  mange  år  væ- 
ret kirkebygninger  i  det  tidlige- 
re Østtyskland,  men  ellers  vil 
denne  kirkebygning  være  den 
første  der  bliver  indviet  i  et  af 
landene  i  østblokken. 


Grensprcesident 
Mazur  og  hans 
hustru.  (Foto: 
Bohkonko). 


som  før  var  musikprofessor  på 
BYU,  kom  denne  dag  til  War- 
zawa  sammen  med  sin  hustru 
og  deres  to  børn.  Samme  dag 
blev  str.  og  br.  Fussek  afløst  fra 
deres  mission  som  havde  varet 
fem  år.  En  mission  som  havde 
givet  megen  kærlighed  og  op- 
læring til  de  polske  medlem- 
mer. To  usædvanlige  menne- 
sker. 


law  og  Sopot. 

Den  dag  vi  var  til  møde  i 
Warszawa  var  der  ca.  70  men- 
nesker til  møde.  Vi  mødtes  i 
nogle  klublokaler  -  der  blev  af- 
holdt Hjælpeforening  og  Præ- 
stedømmets møde  -  derefter 
søndagsskole  og  til  sidst  nad- 
vermøde.  Grenspræsidenten 
holdt  en  tale  om  vigtigheden  af 
at  overholde  visdomsordet.  Der 


Medlemmer,  missionærer  og  undersøgere  til  møde  i  en  lille  lejlighed 
i  byen  Wroclaw.  (Foto:  Bohkonko). 


Kirkebygningen  i  Warszawa 

Miroslaw  Perzynski  samt  to  ældster  og  br.  Richard  Bohkonko  undenfor 
informationscentret  på  Nowy  Swiat  38.  (Foto:  Bohkonko). 


To  af  søstermissionærerne 
Bohkonko). 


Polen,  begge  fra  Utah  i  USA.  (Foto: 


Da  jeg  nu  ved  at  folk  i  Polen 
er  meget  fattige  regnede  jeg 
egentlig  med  at  tiendeprincip- 
pet ville  være  svært  for  dem  at 
overholde  -  men  fik  at  vide  at 
det  polske  folk  er  vant  til  at 
ofre,  så  derfor  troede  de  på  og 
accepterede  dette  princip.  Vis- 
domsordet  kunne  der  derimod 


være  problemer  med.  Herbeta 
(te)  er  nærmest  en  nationaldrik 
og  derfor  svært  at  holde  op 
med  at  drikke. 

Det  er  let  at  få  folk  i  kirke  - 
mange  er  nysgerrige  -  det  er 
også  let  at  få  dem  døbt  -  men 
ret  svært  at  holde  dem  aktive. 

På  vores  sidste  søndag  i  Po- 


len var  i  byen  Wroclaw  (ca. 
750.000  indbyggere)  -  her  blev 
der  holdt  møde  i  en  lejlighed 
hvor  vi  denne  søndag  var  18 
tilstede.  Stor  var  deres  glæde  da 
der  kom  to  medlemmer  fra 
Danmark  -  og  straks  blev  vi 
bedt  om  at  give  vores  vidnes- 
byrd. Musikken  til  sangene 
blev  spillet  på  en  båndoptager  - 
og  alle  sang  vi  med  stor  glæde. 
Alle  var  så  glade  for  at  være 
sammen  -  og  det  var  svært  at 
forlade  dette  sted,  hvor  ånden 
var  så  stærk  og  følelserne  over- 
for hinanden  så  varme.  Virkelig 
skønt.  De  fleste  der  var  tilstede 


var  undersøgere  -  men  for  dem 
alle  var  der  sat  datoer  for  deres 
dåbsdag. 

Det  er  altid  en  oplevelse  for 
os  at  være  på  besøg  i  Polen  -  at 
mødes  med  familie  og  gamle 
venner.  Den  største  og  varme- 
ste glæde  kommer  dog  ved  at 
se  Guds  værk  gå  fremad  -  og  se 
den  glæde  og  positive  indstil- 
ling der  er  blandt  kirkens  med- 
lemmer. □ 

Kirsten  og  Richard  Bohkon- 
ko. 


Grenspræsidentens  to  rådgivere.  (Foto:  Bohkonko). 

'Gå  ud  og  gå  en  tur . . .' 


Det  første  hvil  -  lige  før  solen  går  ned  Så  skal  der  pakkes  ud  (Foto:  Carl-Johan  Grabe). 


Fem  friske  spejderdrenge  - 
Ronni  og  Michael  Bang, 
Claus  Ryttersgård,  Kristian 
Holmboe  og  Hans  Henrik  Gra- 
be fra  Esbjerg  ward  gennem- 
førte sammen  med  deres  tre  le- 
dere en  37  kilometer  lang  gåtur 
i  Ribe  amt  i  juni  måned. 

»Ribe  amt  har  markeret  og 
'anlagt'  nogle  såkaldte  'grønne 
stier'  og  torsdag  eftermiddag 
blev  de  otte  deltagere  sat  af  i 
nærheden  af  Bække  ved  Vejen 
for  at  bevæge  sig  vestpå«,  siger 
Carl  Johan  Grabe,  der  deltog 
som  leder. 

Den  første  dag  blev  der  gået 
ca.  12  kilometer  over  marker 
og  moseområde,  som  var  me- 
get vådt,  eftersom  det  havde 
regnet  meget  en  hel  uge  før. 
»Men  vejret  var  med  os«,  siger 
Carl  Johan  Grabe,  »og  hen  un- 
der aften  nåede  vi  den  første 
rasteplads,  hvor  teltene  blev  sat 
op  og  madpakken  spist  med 
god  appetit.« 

»Samlet  omkring  bålet  sang 
vi  så  nogle  af  vore  mest  elskede 
sange  og  salmer,  hvorefter  vi 


krøb  til  køjs.« 

»Tidlig  næste  morgen  -  om- 
kring kl.  5  -  blev  vi  vækket  af 
en  liflig  symfoni  fra  naturen. 
Vandposten  var  ca.  500  meter 
borte,  men  hvad  betyder  det, 
når  der  er  frisk,  isafkølet  og 
rent  drikkevand  at  hente.  Ved 
ca.  8-tiden  gik  turen  så  atter 
vestpå. 

Den  friske  morgendug  var 
ikke  helt  forsvunden,  så  ind 
imellem  blev  det  til  et  mindre 
brusebad,  når  træer  og  buske 
skulle  passeres  i  den  tætte  be- 
plantning.« 

Det  blev  noget  af  en  drøj 
fredag,  eftersom  en  af  lederne 
beskadigede  et  ledbånd,  hvilket 
betød  en  del  for  turens  gen- 
nemførelse. 

»Vi  har  gjort  den  erfaring,  at 
vi  har  en  fantastisk  natur  i 
Danmark,  måske  nærmere  be- 
tegnet her  i  Jylland!  -  men  så- 
dan er  det  vel,  at  hver  syntes 
bedst  om  sit  område! 

Henunder  aften  nåede  vi 
lanngt  om  længe  til  vores  raste- 
plads vest  for  Starup,  og  dags- 


turen  var  da  kommet  op  på  25 
kilometer. 

På  den  nævnte  rasteplads 
mødte  vi  en  sød  lille  familie  - 
mor,  far  og  to  piger  -  som  vi  fik 
en  god  snak  med.  Det  viste  sig, 
at  konens  kusine  var  medlem 
af  Kirken,  så  det  blev  sent  in- 
den snakken  var  slut.  Og  da  al- 
le var  meget  trætte,  blev  der 
snorket  meget  højt,«  siger  Carl 
Johan  Grabe. 

Eftersom  en  af  lederne  hav- 
de beskadiget  sit  ledbånd  be- 
sluttede man  derfor  lørdag 
morgen  at  afslutte  turen.  »Efter 
middagen  blev  vi  hentet  fra  Es- 
bjerg, og  turen  gik  atter  hjemad 
med  en  erfaring  rigere  og  med 
nogle  dejlige  timer  om  naturens 
forunderlige  verden  i  frisk  er- 
indring. 

Så  hvis  der  er  nogen,  der 
meget  gerne  vil  opleve  noget 
specielt,  så  skulle  I  prøve  at 
tage  på  en  lignende  vandretur,« 
slutter  spejderleder  Carl  Johan 
Grabe  fra  Esbjerg  ward.  □ 


Præsident 
Benson  udskrives 
fra  hospitalet 

Præsident  Ezra  Taft  Benson 
blev  udskrevet  fra  LDS 
Hospitalet  onsdag  den  17.  ok- 
tober. Talsmand  for  Kirken, 
Don  LeFevre  sagde,  at  præsi- 
dent Benson  fortsætter  sin  re- 
konvalcens  hjemme. 

Præsident  Benson,  som  er  91 
år,  blev  indlagt  den  18.  septem- 
ber. Han  gennemgik  to  opera- 
tioner, en  den  19.  september  og 
en  anden  den  23.  september. 
Under  den  første  operation 
blev  der  fjernet  to  hævede  blo- 
dansamlinger fra  indersiden  af 
kraniet.  Præsident  Benson  er 
endvidere  blevet  behandlet  for 
indre  tarmblødninger,  som  ikke 
har  haft  forbindelse  med  de  to 
operationer.  □ 
Church  News. 


Ældste  M.  Russell  Ballard  fra  De 
Tolv  Apostles  Kvorum  hilser  på 
Præsident  Ezra  Taft  Benson.  (Fo- 
to: Church  News). 


Svar  på 

månedens 

spørgsmål 

W.W.  Phelps  skulle  samle  pen- 
ge ind  til  et  trykkeri,  så  man 
kunne  trykke  skolebøger  til 
børnene. 

